Breithiúnas na Cúirte Ginearálta an 3 Nollaig 2025 – Timchenko v an Chomhairle
(Cás T-1107/23) 1
(Comhbheartas eachtrach agus slándála – Bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin – Reo na gcistí – Liosta na ndaoine, na n-eintiteas agus na gcomhlachtaí lena mbaineann reo na gcistí agus na n-acmhainní eacnamaíocha – Srianta ar ligean isteach ar chríoch na mBallstát – Liosta na ndaoine, na n-eintiteas agus na gcomhlachtaí atá faoi réir srianta ar ligean isteach ar chríoch na mBallstát – Ainm an iarratasóra a choinneáil ar na liostaí – Coincheap ‘comhlachas’ – Airteagal 2(1), in fine, de Chinneadh 2014/145/CBES – Oibleagáid cúiseanna a lua – Earráid mheasúnaithe – Ceart chun éisteacht a fháil – Saoránacht an Aontais – Saoirse gluaiseachta – An ceart chun maoine – Comhréireacht – Dliteanas neamhchonarthach)
Teanga an cháis: an Fhraincis
Páirtithe
Iarratasóir: Elena Petrovna Timchenko (Moscó, an Rúis) (ionadaithe: T. Bontinck, J. Goffin, S. Bonifassi, E. Fedorova, M. Brésart agus J. Bastien, Dlíodóirí)
Cosantóir: Comhairle an Aontais Eorpaigh (ionadaithe: V. Piessevaux agus D. Laurent, Gníomhairí)
Idiragraí, mar thaca leis an gcosantóir: an Coimisiún Eorpach (ionadaithe: C. Giolito agus M. Carpus-Carcea, Gníomhairí)
Ábhar
Lena caingean, iarrann an t-iarratasóir, ar an gcéad dul síos, de bhun Airteagal 263 CFAE, go gcuirfí ar neamhní, sa chéad áit, Cinneadh (CBES) 2023/1767 ón gComhairle an 13 Meán Fómhair 2023 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2023 L 226, lch. 104), agus Rialachán Cur Chun Feidhme (AE) 2023/1765 ón gComhairle an 13 Meán Fómhair 2023 lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2023 L 226, lch. 3) agus, sa dara háit, Cinneadh (CBES) 2024/847 ón gComhairle an 12 Márta 2024 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO L 2024/847) agus Rialachán (AE) 2024/849 ón gComhairle an 12 Márta 2024 lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO L 2024/849), a mhéid a bhaineann na gníomhartha sin leis agus, ar an dara dul síos, de bhun Airteagal 268 CFAE, cúiteamh as an damáiste neamhábhartha a líomhnaítear a bhain di mar thoradh ar na gníomhartha sin a ghlacadh.
An chuid oibríochtúil
Díbhtear an chaingean.
Ordaítear do Elena Petrovna Timchenko a costais féin agus na costais arna dtabhú ag Comhairle an Aontais Eorpaigh a íoc.
Ordaítear don Choimisiún Eorpach a chostais féin a íoc.
____________
1     IO C, C/2024/1869, 11.3.2024.